text: Her er pressemeddelelsen
  29 september 2015 kl. 14.30
  
  
  
  Dette er den pressemeddelelse, som Carl Holst udsendte i forbindelse med sin afgang:
  
  ”Jeg har i dag meddelt statsministeren, at jeg træder tilbage som forsvarsminister og minister for nordisk samarbejde.
  Jeg har været glad for og beæret over det privilegium at være minister for et område med så mange dedikerede mænd og kvinder, der hver dag yder en kæmpe indsats for Danmark.
  Men jeg har også måttet erkende, at sager fra min tid som formand for Region Syddanmark er kommet til at skygge for mine muligheder for at gøre en forskel som forsvarsminister og minister for nordisk samarbejde.
  Sager, der også efterhånden er kommet til skygge for regeringens arbejde, og det ønsker jeg ikke.
  Derfor har jeg meddelt statsministeren, at jeg ønsker at træde tilbage som forsvarsminister og minister for nordisk samarbejde af hensyn til forsvaret og af hensyn til regeringens vigtige arbejde.”
  